als_Latn dik_Latn tur_Latn
HTC prezantoi pjesëtarin më të fundit të familjes Desire. HTC Desire 820 është pasardhësi i telefonit Desire 816, dhe është telefoni i dytë HTC që ka procesor 64-bit. Procesori bazohet tek arkitektura 64-bit dhe HTC do ta përditësojë telefonin në Android L.
Desire 820 është telefoni i parë që përmban procesorin e ri Qualcomm Snapdragon 615 (MSM8939), i cili ka tetë bërthama Cortex-A53, katër me shpejtësi 1,5GHz dhe katër të tjerat me shpejtësi 1.0GHz, së bashku me kartën grafike Adreno 405.
Ky telefon ka gjithashtu ekran 5.5 inç me rezolucion 1280×720 pikselë, kamera të pasme 13 megapikselë, kamera ballore 8 megapikselë dhe altoparlantët BoomSound. Ai do të ofrojë lidhjen Cat 4 LTE.
HTC Desire 820 do të dalë në treg në fund të muajit shtator, dhe disa tregje do të kenë mundësi të marrin edhe versionin me dy vende për karta SIM. Ky telefon do të vijë në ngjyrë të bardhë, gri, blu dhe portokalli.
(Herë të lexuara: 162)
als_Latn als_Latn als_Latn als_Latn als_Latn